### Beslutning

Godkendt.

### Sagsfremstilling

## Resume og sagens baggrund

Økonomistaben fremlægger budgetopfølgning pr. 31. marts 2023.

Dispositionsregnskaberne viser et samlet forventet merforbrug på -12,3 mio. kr. i forhold til korrigeret budget.

## Indstillinger

Direktøren indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

Baggrunden for budgetopfølgningen er partnerskabsholdernes dispositionsregnskaber.

Såfremt en partnerskabsholder forventer merforbrug, vil der blive udarbejdet en handleplan i dialog med direktøren og Økonomistaben.

Siden sidste budgetopfølgning er overførslerne fra 2022 vedtaget, og de overførte beløb er nu lagt ind i budgetterne. Oplysninger om forventet mer-/mindreforbrug sidste måned er derfor udeladt denne gang.

*Plan, Byg og Miljø*Der forventes et merforbrug på området på -4,2 mio. kr. Det består af:

* På *busdriften*forventes et merforbrug på -2,4 mio. kr. som skyldes at Movia ved 2. behandlingen i december 2022 af deres budget for 2023 vedtog en væsentlig stigning som følge af højere brændstofpriser og lavere passagerantal end oprindeligt meldt ud til kommunernes budgetlægning. De stigende udgifter til busdrift vil indgå i såvel budgetproces som trafikbestillinger.
* *Færgeområdet* forventer et merforbrug på -1,8 mio. kr. til planlagt 5-års eftersyn af [adresse], som er færgens drejelige skruer til fremdrift og styring samt til nødvendig vedligeholdelse på Nekseløfærgen. Disse støre vedligeholdelsesudgifter er ikke en del af det ordinære budget og vil i lighed med tidligere år indgå i overførselssagen.

*Vej, Ejendom og Affald, ekskl. brugerfinansierede områder*
Der forventes et merforbrug på området på -8,1 mio. kr. Merforbruget består af:

* *Ejendomsområdet* forventer lige nu et merforbrug på -4,8 mio. kr. som primært skyldes overførsel af merforbrug fra 2022. Der arbejdes på løsninger med henblik på at nedbringe merforbruget til cirka -2,0 mio. kr. i indeværende år. Resten forventes nedbragt i 2024.
* I *Entreprenørafdelingen*forventer man lige nu et merforbrug på -2,3 mio. kr. som også skyldes merforbruget fra 2022, som er nedbragt med cirka 0,9 mio. kr. Der arbejdes på løsninger i forhold til yderligere nedbringelse i løbet af året.
* Der forventes lige nu et merforbrug på *vej- og parkområdet* på -1,0 mio. kr. til udførelse af udskudte opgaver på vejbelægninger. Der arbejdes på indarbejdelse af udgifterne til disse opgaver inden for det samlede budget på området.

*Serviceudgifter*I aftalen mellem regeringen og KL om kommunernes økonomi i 2023 er der sat en ramme for kommunernes samlede udgifter til service. Måltallet for, om Kalundborg Kommune overholder sin del af aftalen, er det oprindeligt vedtagne budget til service.

Der forventes et merforbrug på serviceudgifter på -6,3 mio. kr. Når merforbruget på serviceudgifter ikke svarer til det samlede forventede merforbrug på -12,3 mio. kr. skyldes det, at det samlede merforbrug tager højde for eventuelle tillægsbevillinger, der er givet i løbet af året, som ikke indgår i servicerammen. Derudover er der en række område, som ikke indgår i servicerammen, bl.a. enkelte ejendomme og renovationsområdet.

*Udvalgets anlæg*På anlæg forventes et mindreforbrug i 2023 på 105,4 mio. kr.

Ud af de 105,4 mio. kr. forventes der overført 102,9 mio. kr. til udførelse i 2024 og efterfølgende år, og at kassen tilføres 2,5 mio. kr. i forbindelse med anlægsprojekter, der afsluttes og aflægges anlægsregnskab for i 2023.

I vedlagte bilag kan mindreforbruget ses for de enkelte anlægsprojekter.

## Økonomiske konsekvenser

Drift 2023:                 -12,3 mio. kr. i forventet merforbrug.
Serviceramme 2023:     -6,3 mio. kr. i forventet merforbrug.
Anlæg 2023:              105,4 mio. kr. i forventet mindreforbrug.